Skuffet Svendsen: – Føltes som bakken reiste seg mot meg og slo meg i trynet
– Ute på sisterunden så føltes det som bakken reiste seg mot meg og slo meg i trynet, sier Svendsen til VG. Les også: Superveteranen Bjørndalen med sølv Han var hauset som et av gullkortene til dagens sprint i Holmenkollen. Åpningen av løpet virket bra, og trønderen sier selv han hadde gode ski og at det føltes greit. Men så ble det blytungt å være Svendsen. Eller «bekmørkt», som han selv sier. – Dette var et forferdelig førsteløp. Nitrist. Jeg var svimmel og helt ferdig da jeg kom i mål, det var helt j*** å gå uti der. Jeg vil helst bare glemme det.Det har gått en drøy måned siden Svendsen valgte å hoppe av verdenscupsirkuset i Anterselva, og i stedet reise hjem til Norge for å trene. Sesongen hadde utviklet seg til en real nedtur for 30-åringen, som slet med å finne formen både på standplass og i sporet. Sommeren hadde han brukt til å trene ekstremt hardt. Høsten var god. Men så begynte det å gå nedoverbakke. Les også: Fourcade har ikke tro på Bjørndalen Til slutt trengte Svendsen å komme seg hjem, gå tilbake til grunntreningen og bygge stein på stein mot VM. Alene i Holmenkollen jaktet han en form som helst skulle slå inn i starten av mars, aller helst akkurat i dag. 5. mars, dagen for VM-sprinten. – Det er lett å være etterpåklok og se på hvordan man burde ha gjort det. Nå er jeg bare j*** skuffet, sier han.For et par dager siden satt han på utøverhotellet og svarte pressen på spørsmål om form og framgang. Han hadde god tro på at ting skulle fungere nå, men dagens løp ga ingen oppløftende svar. Etter å ha skutt fullt på liggende skyting, fikk han en bom på stående. I sporet gikk det langt fra fort nok, han gikk inn ett minutt og 15 sekunder bak gullvinner Martin Fourcade. 26. dårligste langrennstid. Svendsen hang på stavene etter at han var kommet i mål, med ansiktet fortrukket i en grimase som tydelig fortalte om hva sprinten hadde kostet. – Det var så tungt. På sisterunden, jeg hadde bare lyst til å... Det var flaut rett og slett, slår han fast.Utganspunktet for jaktstarten er også tøft for Svendsen. Langt over minuttet bak den suverene franske verdensmesteren Fourcade. – Jeg må jo bare gå på. Jeg har ladet opp lenge til dette, og jeg gir meg ikke ennå. Jeg vil gå gode løp jeg også, og Ole viser i dag at det er mulig, sier han. Ole Einar Bjørndalen gikk en rå sprint på hjemmebane i formiddag, og plukket sølvmedaljen bak Fourcade. – Det er godt å se at han er tilbake. Han er god når han får gjøre ting på sin måte. Han har vært i høyden, gjort ting på sin måte, gjort det han vet fungerer. Han har fått orden på skytingen, som var horribel i januar. – Han viser at han er en levende legende når han i en alder av 42 år er på pallen her. Det er vanvittig sterkt. Det har skjedd så mange ganger at man blir jo ikke overrasket lenger, men jeg blir mer og mer imponert. PS! Herrenes jaktstart starter klokken 13.30 i morgen. Jentene skal gå klokken 15.45. VM, sprint 10km. menn (antall bom), lørdag: 1) Martin Fourcade, Frankrike 25.35,4 (0) 2) Ole Einar Bjørndalen, Norge 0.26,9 min. bak (0) 3) Sergej Semenov, Ukraina 0.27,6 (0) 4) Johannes Thingnes Bø, Norge 0.35,5 (1) 5) Dominik Windisch, Italia 0.39,5 (1) 6) Jevgenij Garanitsjev, Russland 0.40,4 (1) 7) Arnd Peiffer, Tyskland 0.42,1 (0) 8) Simon Schempp, Tyskland 0.43,8 (1), 9) Dominik Landertinger, Østerrike 0.46,0 (1), 10) Vladimir Iliev, Russland 0.52,2 (1). Øvrige norske: 17) Emil Hegle Svendsen 1.15,9 (1), 54) Tarjei Bø 2.09,5 (4), 69) Erlend Bjøntegaard 2.50,1 (3).
I slutten av januar gikk Emil Hegle Svendsen (30) i dekning for å finne formen til VM på hjemmebane. I dag gikk han svimmel over målstreken etter å ha gått et løp han helst bare vil glemme.